Жайлы мектептерде электронды кітапхана болады
DATE: 14:40, 14 Тамыз 2023 | GMT +5
TITLE: Жайлы мектептерде электронды кітапхана болады
URL: https://kaz.inform.kz/news/zhayly-mektepterde-elektrondy-kitaphana-bolady_a4100930/
META: DATE: 14:40, 14 Тамыз 2023 | GMT +5
TOTAL WORDS: 99
AUTHOR(S):
TEXT: «Біздің министрлікте қарамағында 8 300 кітапханашы жұмыс істеп жатыр. Оның ішінде орта білім беру ұйымдарында 6 800 кітапханашы бар. Кітапханашылардың біліктілігін арттыру бойынша жүйелі жұмыс жүріп жатыр. Өткен жылы 632 кітапханашы біліктілігін арттыру курстарынан өтті. Биыл 1200 мектеп кітапханашы білім-біліктілігін арттырады. Бұл мамандарды даярлауда оқу бағдарламаларына өзгерістер енгізу өте маңызды. Мемлекет басшысының тапсырмасына сәйкес, елімізде «Жайлы мектеп» жобасы қолға алынды. Оған сәйкес мектептерде электронды кітапхана ашу жоспарланып жатыр», - деді Ғалымжан Молдаш «AMANAT» партиясы алаңында өткен баспасөз мәслихатында. Бұған дейін кітапханашылар мен архив мамандарының жалақысы 20% көбейетіні туралы хабарлаған едік. Сондай-ақ брифинг барысында кітапханашылардың педагог мамандығын қоса меңгеретіні айтылды
